Diari Oficial de la Generalitat Valenciana


Sumari del DOGV 3822, del 25-08-2000 (2000/6922)

Informació pública del programa d'actuació integrada del sector de sòl de possible urbanització industrial de magatzem de les normes subsidiàries de Tavernes de la Valldigna.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6922


Organisme emissor
:   Calviga, SA

Tipus de document
:   Anunci

Informació pública del programa d'actuació integrada del sector de sòl de possible urbanització industrial de magatzem de les normes subsidiàries de Tavernes de la Valldigna. [2000/F6922]
  
La mercantil Calviga, SA, ha formulat el programa d'actuació integrada del sector de sòl de possible urbanització industrial de magatzem de les normes subsidiàries de Tavernes de la Valldigna, que inclou memòria del programa, pla parcial amb annex d'homologació i documentació parcial del projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
En aplicació del que s'estableix l'article 48.1.C), en relació amb l'article 46.3., ambdós de l'esmentada llei, escau sotmetre aquest programa, amb tota la documentació annexa, a informació pública durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en aquest procediment podran formular qualssevol al·legacions que els convinguen segons dret, i també altres alternatives tècniques de programa i, si s'escau, proposicions juridicoeconòmiques; tot això en els termes i condicions de l'esmentada Llei 6/1994. A aquest efecte, qualsevol interessat podrà consultar l'expedient depositat a la notaria del senyor Víctor M. Noguera Marí, situada a la Gran Via de les Germanies, número 23, 1r, 1a, de Tavernes de la Valldigna.
  
Igualment es fa constar que qualsevol persona podrà comparéixer en aquesta notaria per tal d'obtindre còpia de l'acta de protocol·lització del projecte i documents que s'hi adjunten, o sol·licitar l'exhibició d'aquesta.
  
L'esmentada documentació, com també l'expedient administratiu, podran ser consultats a l'Ajuntament de Tavernes de la Valldigna, els dies hàbils en horari d'atenció al públic.
  
Les al·legacions en relació al programa que, si s'escau, es formulen, es presentaran al Registre General de l'Ajuntament de Tavernes de la Valldigna.
  
Així mateix, mitjançant aquest anunci, segons el que s'estableix en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies hàbils indicat. Durant aquest termini es podran formular les proposicions al Registre General de l'Ajuntament de Tavernes de la Valldigna.
  
Finalitzat aquest segon termini, el següent dia hàbil, excepte si és dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de pliques a l'Ajuntament de Tavernes de la Valldigna. Durant els 10 dies següents al d'obertura de les pliques, totes les actuacions de l'expedient podran ser objecte de consulta i al·legacions.
  
Expressament es fa constar que aquest anunci s'adreça, als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars cadastrals que en la relació emesa pel Centre de Gestió Cadastral el seu domicili fiscal figura com «Al municipi», i que són els següents:
  
Parcel·la número 462400000050500007WF. José Agulló Climent.